b"\n_START_ARTICLE_\nCasa Bech (Palafrugell)\n_START_SECTION_\nDescripci\xc3\xb3\n_START_PARAGRAPH_\nEdifici plurifamiliar format per tres habitatges, cadascun de dues crugies. Consta de planta baixa, pis i golfes. La gran fa\xc3\xa7ana unit\xc3\xa0ria \xc3\xa9s molt suggerent per la seva organitzaci\xc3\xb3 compositiva i pels diversos detalls ornamentals, amb elements com les tribunes -dues de cantoneres i una de central i la galeria correguda a la planta superior que \xc3\xa9s totalment oberta i presenta una balustrada i columnes i capitells que tamb\xc3\xa9 segueixen per sobre de les tribunes._NEWLINE_La distribuci\xc3\xb3 dels buits s'ha mantingut excepte a l'habitatge n\xc3\xbamero 80 en qu\xc3\xa8 s'han alterat els baixos. Els interiors s'han vist modificats en alguns casos._NEWLINE_La casa n\xc3\xbamero 82 ha estat pintada, sense respectar les perviv\xc3\xa8ncies dels colors originals de les ve\xc3\xafnes.\n_START_SECTION_\nHist\xc3\xb2ria\n_START_PARAGRAPH_\nAquesta casa havia estat caserna de la gu\xc3\xa0rdia civil fins 1941."